PATVIRTINTA

Lygumų pagrindinės mokyklos

direktoriaus 2023 m. sausio 25 d.

įsakymu Nr. V – 19

**RESPUBLIKINĖS VIRTUALIOS BENDROJO IR SPECIALIOJO UGDYMO ĮSTAIGŲ MOKINIŲ, TURINČIŲ SPECIALIŲJŲ UGDYMOSI POREIKIŲ,**

**KONFERENCIJOS „POMĖGIŲ PASAULYJE“**

**NUOSTATAI**

**I SKYRIUS**

**BENDROSIOS NUOSTATOS**

1. Respublikinės konferencijos (toliau – konferencijos) nuostatai reglamentuoja konferencijos tikslą, uždavinius, organizavimą bei vykdymą, dalyvius, baigiamąsias nuostatas.
2. Konferenciją organizuoja Pakruojo r. Lygumų pagrindinės mokyklos vyresnioji specialioji pedagogė, logopedė Indrė Beniušienė (toliau – Organizatorius).
3. Konferencijos kontaktinis asmuo: vyresnioji specialioji pedagogė, logopedė Indrė Beniušienė, el.p. [ibeniusiene@gmail.com](mailto:ibeniusiene@gmail.com) tel nr.: 8 69836802. Informacija apie konferenciją ir nuostatai skelbiami Lygumų pagrindinės mokyklos interneto svetainėje [www.lygumai.pakruojis.lm.lt](http://www.lygumai.pakruojis.lm.lt).

**II SKYRIUS**

**TIKSLAS IR UŽDAVINIAI**

1. Tikslas – skatinti specialiųjų ugdymosi poreikių mokinius domėtis įvairiais pomėgiais, plėtoti ugdytinių pažintinę, komunikavimo bei socialinę kompetenciją.
2. Uždaviniai:
   1. ugdyti gebėjimą rišliai komunikuoti gimtąja kalba.
   2. skleisti vaikų kūrybiškumą, skatinti viešą kalbėjimą;
   3. skatinti mokinius bendrauti ir bendradarbiauti.

**III SKYRIUS**

**KONFERENCIJOS DALYVIAI, ORGANIZAVIMAS IR VYKDYMAS**

1. Konferencijoje kviečiami dalyvauti 3 – 8 klasių specialiųjų poreikių mokiniai, kartu su juos parengusiais mokytojais, švietimo pagalbos specialistais.
2. Pranešimus pristato 3 – 8 klasių specialiųjų poreikių mokiniai (vieni arba su mokytojų, švietimo pagalbos specialistų pagalba).
3. Pranešimai rengiami apie ugdytinių pomėgius, menines veiklas.
4. Pranešimų formos gali būti įvairios (pvz.: pasakojimas, dalijimasis patirtimi, nuotraukų, pateikčių, filmo, meninės veiklos demonstravimas ar kt.)
5. Pranešimo trukmė iki 10 minučių.
6. Pranešimo turinys turi atitikti konferencijos tikslus.
7. Mokinių – pranešėjų anketas (1 priedas) siųsti el. paštu [ibeniusiene@gmail.com](mailto:ibeniusiene@gmail.com) iki **2023 m. vasario 20 d**.
8. Konfrencija vyks **2023 m. vasario 28 d. 10 valandą**,Google Meet platformoje. Prisijungimo nuoroda dalyviams bus išsiųsta dieną prieš konferenciją.

**IV SKYRIUS**

**BAIGIAMOSIOS NUOSTATOS**

1. Konferencijos dalyviai, pateikdami renginio metu medžiagą, patvirtina, kad yra šios medžiagos autoriai. Už autorinių teisių pažeidimus atsako medžiagą pateikę asmenys.
2. Konferencijos dalyviai, konferencijoje pateikdami medžiagą, patvirtina, kad yra gavę nuotraukų ar vaizdo įrašo dalyvių tėvų ar globėjų sutikimą juos fotografuoti ar filmuoti ir gautą medžiagą eksponuoti internete ar kitoje viešoje erdvėje.
3. Mokytojams parengusiems mokinius elektroniniu paštu bus išsiųstos Pakruojo suaugusiųjų ir jaunimo švietimo centro pažymos, o konferencijoje dalyvavusiems mokiniams – Lygumų pagrindinės mokyklos padėkos.
4. Konferencijos organizatoriai pasilieka galimybę koreguoti konferencijos nuostatus.

1 PRIEDAS

**RESPUBLIKINĖS VIRTUALIOS BENDROJO IR SPECIALIOJO UGDYMO ĮSTAIGŲ MOKINIŲ, TURINČIŲ SPECIALIŲJŲ UGDYMOSI POREIKIŲ,**

**KONFERENCIJOS „POMĖGIŲ PASAULYJE“**

**DALYVIO KORTELĖ**

|  |  |
| --- | --- |
| **Mokinio – pranešėjo vardas, pavardė** |  |
| **Mokyklos pavadinimas** |  |
| **Mokinį parengusio mokytojo vardas, pavardė, pareigos** |  |
| **Mokytojo kontaktai: telefono numeris, el. pašto adresas** |  |
| **Pranešimo tema ir forma** |  |